سل

السـُل (تى بى / تيوبر كولۏسيس) Tuberculosis, او TB هوه مرض منتشر و ممكن يسبب الموت لو ماتعالجش ،بييجى نتيجة اصابة الواحد بباكتيريا اسمها مايكوباكتيريوم تيوبركيولوسيس. السل غالبا بيهاجم الرئه ( السل الرئوى) بس ممكن كمان يهاجم حتت تانية فى جسم الانسان زى الجهاز العصبى المركزى و الجهاز الليمفاوى و الجهاز الدورى و العضم و المفاصل و لحد الجلد.الاعراض بتاعة السل غالبا بتبقى الكحة الجامدة المزمنة و البلغم اللى فيه دم و السخونية و العرق بالليل والخسسان.

 العدوى 
بكتيريا السل مايكوباكتيريوم تيوبركيولوسيس تنتقل بالهواء من شخص لآخر ( العطاس او السعال او البصق), و شخص واحد مريض بالسل ممكن ينقل العدوى الى الاشخاص من 10 – 15 شخص فى السنه.و موجود فى العالم دلوقتى حوالى 16 مليون شخص مصاب بالسل (الدرن) النشط . و ثلث سكان العالم معرضين للعدوى . شخص كل ثانية يصاب بالسل فى العالم حسب تقديرات منظمة الصحة العالمية. وكل سنه يموت من المرض 2 مليون منهم,90% فى الدول الفقيرة والنامية .

 اسامى السل 
كان الدرن بيسمى بالسل {الاستهلاك} ، لانه يبدو انه بيستهلك الناس من جوه ، الكحة بالدم، الحمى ، الشحوب ،هزال طويل ؛ سل الغدد الليمفاويه (فى البالغين) ، اللى بتأثر على الجهاز اللمفاوى وغدد الرقبة ، درن البطن ، درن الجلد ؛ الهزال والمرض السل كان بيتسمى كمان بالطاعون الابيض ، لأنه يظهر ان المصابين بالدرن كانو بيعانو بشكل ملحوظ من الشحوب.

 التشخيص 
200 px|thumb|اختبار التيوبركولين فى الجلد
مرض السل بيتشخص بواحدة او اكتر من الطرق دي:
 اشعة اكس على الصدر
 اختبار التيوبركولين فى الجلد
 تحليل الدم
 فحص بالميكروسكوب لعينة من سوايل جسم المريض ( البلغم مثلاً)

 العلاج 

علاج السل  مش سهل و يحتاج مضادات حيوية كتيره و لمدة طويلة و فى وده الوقت زادت مشكلة السل لما ابتدت تظهر انواع جديدة من البكتريا اللى تقاوم العلاج.

العلاج ينقسم لادوية الخط الاول و ادوية الخط التانى ، بالنسبة للخط الاول فدى الادوية:
 ايتامبيوتول
 ايزونيازايد
 بايرازينامايد
 ريفامبيسين
 ستريبتومايسين
اما بالنسبة للخط التانى فدى اهم ادويته :
 سيبروفلوكساسين
 موكسيفلوكساسين
 بارا-امينوساليسيبيك اسيد

 الوقاية 

الوقاية من ده المرض تكون عن طريق التطعيم البى سى جى و ايضاً عن طريق برامج الفحص للاشخاص المعرضين للمرض.

 مصادر 

 منظمة الصحة العالمية

سل